
Parlamentul României

Camera Deputaţilor

Comisia pentru apărare, ordine                                                    Bucureşti, 01.04.2009
publică  şi  siguranţă  naţională                                                    PL.x 183                                                           

           Nr.32/139/2009

AVIZ

asupra proiectului de Lege privind aprobarea Ordonanţei Guvernului nr.4/2009 pentru modificarea Ordonanţei Guvernului nr. 128/2000 privind stabilirea unor taxe pentru serviciile prestate pentru persoanele fizice şi juridice de către Ministerul Administraţiei şi Internelor
În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere şi avizare, cu proiectul de Lege privind aprobarea Ordonanţei Guvernului nr.4/2009 pentru modificarea Ordonanţei Guvernului nr. 128/2000 privind stabilirea unor taxe pentru serviciile prestate pentru persoanele fizice şi juridice de către Ministerul Administraţiei şi Internelor, transmis cu adresa nr. PL.x 183 din 9 martie 2009 şi înregistrat sub nr. 32/139 din 9 martie 2009.

Potrivit dispoziţiilor art.75 din Constituţia României, republicată, şi ale art.92 alin. (9) din Regulamentul Camerei Deputaţilor, republicat, Camera Deputaţilor este Cameră decizională. 
           În temeiul prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege sus menţionat, în şedinţele din 18, 24 martie şi 1 aprilie 2009.

Membrii Comisiei au examinat proiectul de lege supus avizării, precum şi expunerea de motive şi avizul favorabil al Consiliului Legislativ nr. 50 din 29.01.2009.
În urma dezbaterilor, Comisia a hotărât, cu majoritate de voturi pentru, avizarea favorabilă a proiectului de lege. 

 În raport cu obiectul şi conţinutul său, proiectul de lege face parte din categoria legilor ordinare.

Vicepreşedinte,
Marian Florian Săniuţă
Exp. Luminiţa Oprea

